CELEX: C2007/117/42
Language: el
Date: 2007-05-26 00:00:00
Title: Υπόθεση T-86/07: Προσφυγή της 21ης Μαρτίου 2007 — Deichmann-Schuhe κατά ΓΕΕΑ — Design for Woman (DEITECH)

26.5.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 117/27
            
         Προσφυγή της 21ης Μαρτίου 2007 — Deichmann-Schuhe κατά ΓΕΕΑ — Design for Woman (DEITECH)
   (Υπόθεση T-86/07)
   (2007/C 117/42)
   Γλώσσα του δικογράφου της προσφυγής: η γερμανική
   Διάδικοι
   
      Προσφεύγουσα: Heinrich Deichmann-Schuhe GmbH & Co. KG (Essen, Γερμανία) (εκπρόσωπος: O. Rauscher, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Design for Woman SA
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της 22ας Ιανουαρίου 2007 (υπόθεση R 791/2006-2) του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα),
            
         
               —
            
            
               να απορρίψει την αίτηση αριθ. 3378643 για καταχώριση κοινοτικού σήματος για όλα τα προϊόντα της κλάσης 25 (Ενδύματα, υποδήματα και είδη πιλοποιίας),
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Η εταιρία Design for Woman SA.
   
      Σήμα προς καταχώριση: Το εικονιστικό σήμα «DEITECH »για προϊόντα των κλάσεων 18 και 25 (αίτηση υπ' αριθ. 3 378 643).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα.
   
      Αντιταχθέν δικαίωμα επί σήματος ή σημείου: Το γερμανικό εικονιστικό σήμα «DEI-tex »και το διεθνές εικονιστικό σήμα «DEI-tex »προϊόντα της κλάσης 25, η δε ανακοπή έβαλλε κατά της καταχώρισης για την κλάση 25.
   
      Απόφαση του τμήματος ανακοπών: Απόρριψη της ανακοπής.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Παράβαση του άρθρου 43, παράγραφοι 2 και 3, του κανονισμού (ΕΚ) 40/94 (1), καθόσον τα αποδεικτικά στοιχεία που προσκόμισε η προσφεύγουσα δεν θεωρήθηκαν επαρκή για την απόδειξη της ουσιαστικής χρήσης του σήματος, καθώς και παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94, καθόσον υπάρχει κίνδυνος σύγχυσης των δύο αντιτιθέμενων σημάτων.
   
      (1)  Κανονισμός (ΕΚ) 40/941 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1).